גנית אנקורי

גנית אנקורי (נולדה ב-1958) היא פרופסור לאמנות באוניברסיטת ברנדייס.

ביוגרפיה
אנקורי נולדה בירושלים. עברה עם הוריה ואחותה, השחקנית גילת אנקורי, לארצות הברית עקב עבודתו של אביה, צבי אנקורי, שם הוא לימד. בגיל שבע עשרה חזרה לישראל והתגייסה לדובר צה"ל.

בשנות השמונים החלה ללמוד ספרות אנגלית ותולדות האמנות באוניברסיטה העברית. היא עוסקת רבות במחקר של אמנות ישראלית, פלסטינית ומקסיקנית ופרסמה שלושה ספרים העוסקים בנושא. בשנת 1994 קיבלה תואר דוקטור בהיסטוריה של האמנות מהאוניברסיטה העברית בירושלים, על עבודה שכותרתה "The fractured self : identity and fragmentation in the art of Frida Kahlo". שימשה כפרופסור וכראש החוג לתולדות האמנות באוניברסיטה העברית. בשנת 2010 הצטרפה לסגל אוניברסיטת ברנדייס כפרופסור לתולדות האמנות ולתאוריה של האמנות.

ב-2003 שימשה כאוצרת של תערוכה על פרידה קאלו שנערכה במוזיאון היהודי של ניו יורק.

נוסף על כך, היא עוסקת במגדר ובהיסטוריה של הנשים באמנות.

אנקורי נשואה ואם לשלושה בנים.

קישורים חיצוניים
 גנית אנקורי, באתר אוניברסיטת ברנדייס 
 גנית אנקורי, באתר לינקדאין 
 
 ליאה לוין, פרופ' גנית אנקורי: "עשו בי לינץ'"

הערות שוליים

סגל האוניברסיטה העברית בירושלים: תולדות האמנות
סגל אוניברסיטת ברנדייס
משפחת אנקורי
חיילות דובר צה"ל
חיילי דובר צה"ל
בעלות תואר דוקטור מהאוניברסיטה העברית בירושלים
בעלי תואר דוקטור מהאוניברסיטה העברית בירושלים
ישראליות שנולדו ב-1958
ישראלים שנולדו ב-1958